CELEX: 62017TN0602
Language: hu
Date: 2017-09-04 00:00:00
Title: T-602/17. sz. ügy: 2017. szeptember 4-én benyújtott kereset – Spanyolország kontra Bizottság

23.10.2017   
            
            
               HU
            
            
               Az Európai Unió Hivatalos Lapja
            
            
               C 357/27
            
         2017. szeptember 4-én benyújtott kereset – Spanyolország kontra Bizottság
   (T-602/17. sz. ügy)
   (2017/C 357/37)
   Az eljárás nyelve: spanyol
   
      Felek
   
   
      Felperes: Spanyol Királyság (képviselők: M. Sampol Pucurull és A. Gavela Llopis meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               mondja ki az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak (gyümölcs- és zöldségfélék ágazata, operatív alapok) az európai uniós finanszírozásból való kizárásáról szóló 2017. június 26-i C (2017) 4136 végleges bizottsági végrehajtási határozat Spanyol Királyságra vonatkozó részének semmisségét.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendelet (1) 26. cikke (2) bekezdésének megsértésére alapított jogalap.
               
                           —
                        
                        
                           A felperes e tekintetben azt állítja, hogy a Bizottság nyilvánvaló hibát követett el, amikor a termelői szervezetek fő tevékenységének elismerési kritériuma ellenőrzése hiányának értékelése során, mivel az említett ellenőrzést a forgalmazott termelés értékére vonatkozó megfelelő ellenőrzéssel biztosítani.
                        
                     
                           —
                        
                        
                           A felperes arra is hivatkozik, hogy a Bizottság megsértette a bizalomvédelem elvét, mivel a Bizottság következtetése nem koherens a korábban az FV/2010/004 vizsgálatban levont következtetéssel.
                        
                     
         
               2.
            
            
               A második, az 543/2011/EU rendelet 104. cikke (2) bekezdése b) pontjának és a bizalomvédelem elvének megsértésére alapított jogalap.
               
                           —
                        
                        
                           A felperes azt állítja, hogy a Bizottság nyilvánvalóan megsértette ezt a rendelkezést, amikor hiányosságokat állapított meg a beruházások koherenciája és műszaki minősége kritériumának ellenőrzésében az e rendelkezésben előírt operatív program módosítása iránti kérelmek vonatkozásában. E tekintetben a felperes arra hivatkozik, hogy az említett rendelkezés nem írja elő a termelői szervezet kereskedelmi stratégiájához kapcsolódó elemzést.
                        
                     
                           —
                        
                        
                           A felperes azt is állítja, hogy a Bizottság megsértette a bizalomvédelem elvét, mivel a Bizottság következtetése nem koherens a korábban az FV/2010/004 vizsgálatban levont következtetéssel.
                        
                     
         
               3.
            
            
               A harmadik, az 543/2011/EU rendelet 59. cikke c) pontja iv) alponjának, 60. cikke (2) és (5) bekezdésének, valamint 65. cikkének és a bizalomvédelem elvének megsértésére alapított jogalap
               
                           —
                        
                        
                           A felperes azt állítja, hogy nyilvánvaló hibát követett el az operatív program támogathatósága ellenőrzése hiányosságainak értékelésében, mivel az említett rendelet nem írja elő azt, hogy tilos a beruházásokból eredő költségeket ugyanazon operatív programon belül egy másik évre átvinni.
                        
                     
                           —
                        
                        
                           A felperes azt állítja, hogy a Bizottság megsértette a bizalomvédelem elvét, mivel a Bizottság következtetése nem koherens azzal a válasszal, amelyet az Európai Bizottság Mezőgazdasági Főigazgatósága főigazgatójának azon válaszával, amelyet a spanyol hatóságoknak az említett rendelet 65. cikkének alkalmazására vonatkozó kérdésére adott.
                        
                     
         
               4.
            
            
               A negyedik, a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanács rendelet (2) 52. cikke (2) bekezdésének, valamint a VI/5330/97 dokumentumban foglalt, a pénzügyi következmények számítására vonatkozó iránymutatások megsértésére alapított jogalap
               
                           —
                        
                        
                           A felperes e tekintetben azt állítja, hogy az alkalmazott átalánykorrekció nem érvényesíthető, mivel nem voltak hiányosságok az ellenőrzésekben. Másodlagosan azt állítja, hogy a korrekció aránytalan, és hogy esetében semmiféle korrekciót nem kellene előírni, vagy, végső esetben, egy 2 %-os korrekciót, tekintettel a sajátos körülményekre, valamint a Bizottságnak a jelen ügyben tanúsított magatartására.
                        
                     
         
      (1)  HL 2011 L 157., 1. o.
   
   
      (2)  HL 2013 L 157, 1. o.